google/wiki40b huggingface dataset:
Mohammed Amza Zubeidi

Mohammed Amza Zubeidi merupakan Perdana Menteri Iraq dari tahun 1991 sehingga 1993. Dia merupakan salah seorang dari senarai "Dozen Haram Saddam" ("Saddam's Dirty Dozen"), iaitu orang yang menyiksa dan membunuh di Iraq, dan memainkan peranan penting dalam penindasan Iraq pada kebangkitan kaum Syiah pada tahun 1991. Mohammed Amza pernah ditunjuk dalam filem berita Iraq menendang dan memukul penentang daripada kaum Syiah.
Selepas kejatuhan Saddam Hussein, Mohammed Amza ditangkap pada 20 April 2003 berhampiran bandar kecil Mahaweel. Dia merupakan daun sped dalam daun terup yang dikeluarkan oleh kerajaan Amerika Syarikat semasa Perang Teluk II di Iraq bagi pemimpin-pemimpin Iraq yang paling dikehendaki.
Mukim H

Pentadbiran

Mukim H merupakan salah sebuah mukim yang terdapat dalam negeri Pulau Pinang, dan juga merupakan satu dari mukim yang terletak dalam pentadbiran Daerah Barat Daya.
Dialog Bahasa Melayu: Bahasa Melayu sebagai Bahasa Ilmu Tinggi

Ringkasan

Buku ini mendokumentasikan hasil perbincangan isu martabat dan pemartabatan bahasa Melayu dan bahasa Melayu sebagai bahasa ilmu tinggi di Institusi Pengajian Tinggi seluruh Malaysia masa kini.
Schmiedefeld

Schmiedefeld merupakan sebuah kawasan perbandaran terletak di daerah Saalfeld-Rudolstadt, Thüringen, Jerman.
Kampung Kesang

Poskod

Poskod yang digunakan di Kampung Kesang, Sungai Mati, Johor ialah 84400.
La Quar

La Quar merupakan sebuah kawasan perbandaran yang terletak di Sepanyol dalam daerah Berguedà, wilayah Catalonia.
Besigheim

Besigheim merupakan sebuah kota terletak di Ludwigsburg, Baden-Württemberg, Jerman.
Castellar, Jaén

Castellar merupakan sebuah kawasan perbandaran yang terletak di wilayah Jaén, Andalusia, Sepanyol
Filem Rayuan Sukma

Pengarah

Filem Rayuan Sukma diarah oleh pengarah Dato' L. Krishnan pada 1951.
Hutan Simpan Bukit Kukusan

Hutan Simpan Bukit Kukusan merupakan salah satu hutran simpan yang terdapat di Tawau, Sabah. Hutan Simpan ini telah diwartakan sebagai kawasan perlindungan semulajadi bersama-sama Bukit Gemuk pada tahun 1930 ketika zaman pemerintahan kerajaan British lagi. Sehingga kini ia masih lagi menjadi kawasan hutan simpan yang dilindungi sepenuhnya oleh Jabatan Perhutanan Malaysia. Hutan Simpan Bukit Kukusan adalah dikategorikan sebagai hutan simpan Kelas Satu. Dahulunya hutan ini dihuni oleh berbagai haiwan liar seperti ratusan monyet, beruk, tenggiling, landak, rusa, kucing hutan, babi hutan dan juga ribuan burung-burung hutan termasuk habitat kepada burung Enggang atau Kenyalang.

Mercu tanda terindah

Jika dahulu Bukit Kukusan ini menjadi mercu tanda untuk rakyat Tawau. Boleh dilihat dari jauh kehijauan Bukit Kukusan yang begitu cantik memukau pandangan sama ada dari udara ketika mengunjungi datang ke Tawau melalui pengangkutan udara. Sesiapa juga yang berada di Tawau juga dapat melihat kehijauan Bukit Kukusan ini dengan jelas kerana keunikannya.
Kedudukan bukit tunggal ini yang berdekatan laut dan boleh dilihat dari mana-mana jua ketika berada di Tawau dan menjadikan fenomena ini sangat menarik untuk dilihat. Selain itu Bukit Kukusan ini juga boleh dikunjungi dan dinaiki hingga ke puncaknya. Sesiapa yang berjaya naik hingga ke puncaknya pasti dapat melihat pemandangan yang indah keseluruhan bandar Tawau serta pemandangan kampung-kampung di Tawau. Dari tepi laut hingga ke kawasan hutan dan bukit-bukau dan gunung-ganang jauh di pedalaman semuanya dapat dilihat dari Bukit Kukusan ini. Seharusnya Bukit Kukusan ini dijadikan sebagai pusat peranginan dan kawasan pelancongan sejak dahulu lagi. Kini, hutan simpan Bukit Kukusan ini telah memberikan satu fenomena yang baru selain memberikan satu pemandangan yang cantik pada waktu malam kerana di lereng lereng bukit ini adanya sebuah kawasan perumahan yang tertinggi di Malaysia. Malahan di Bukit Kukusan ini juga terdapat sebuah kuari yang tertinggi di Malaysia.
Lelateng

Poskod

Poskod yang digunakan di Lelateng adalah 82214. Terdapat 12 buah desa/kelurahan di dalam daerah kecamatan Negara.
Hikayat Anbiya

Hikayat Anbiya merupakan sebuah hikayat lama Melayu.
Ia terdapat dengan rujukan Hikayat Anbiya [Microfilm: NL 7925]. [19??]. [S.l. : s.n.]. (RRARE 899.2302 HIK)
Filem The Great Waldo Pepper

Pelakon

Filem ini turut disertai oleh beberapa orang pelakon terkenal, antaranya adalah Robert Redford, Bo Svenson, Bo Brundin

Ringkasan

Seorang juruterbang biplan yang terlepas terbang dalam Perang Dunia I membuat pertunjukan akrobatik udara dan kemudian kerjaya filem dalam usaha beliau untuk mencari keagungan yang dia terlepas ...
Anugerah Filem Tamil Antarabangsa

Anugerah

Senarai Anugerah ITFA
Bansdih

Demografik 2001

Menurut bancian India pada tahun 2001, Bansdih memiliki bilangan penduduk seramai 20,232. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Bansdih memiliki kadar pendidikan (kebolehan membaca) 53%, di bawah kadar purata kebangsaan 59.5%; dengan 62% lelaki dan 38% wanita mampu membaca. 17% dari populasi berusia di bawah 6 tahun. (2001)
Jabatan Mufti Pulau Pinang

Jabatan Mufti Pulau Pinang adalah sebuah jabatan yang ditubuhkan di bawah Majlis Agama Islam Pulau Pinang (MAIPP).

Sejarah

Apabila Kerajaan Negeri Pulau Pinang menubuhkan Jabatan Hal Ehwal Agama Islam Negeri Pulau Pinang pada 1 Julai 1959. Pihak Mampu bersama beberapa agensi yang berkaitan telah mengemukakan perakuan berkaitan Jabatan Fatwa melalui kajian penyusunan semula Majlis/ Jabatan Agama Islam di negeri-negeri pada tahun 1984. Kesimpulan cadangan itu supaya Jabatan Mufti atau urusan fatwa perlu diasingkan dari Jabatan Agama Islam dan diberi peranan yang sewajarnya. Maka pada 1 Januari 1997, lahirlah Pejabat Mufti Kerajaan Negeri Pulau Pinang dan sekarang ini dikenali dengan Jabatan Mufti Negeri Pulau Pinang
Studio animasi

Studio animasi ialah sebuah syarikat yang menghasilkan media berunsurkan animasi. Unsur-unsur yang ada dalam studio animasi termasuklah projek yang dihasilkan, peralatan yang digunakan dalam animasi, pengawal yang menguruskan peralatan tersebut dan memperoleh hasil jualan media yang dihasilkan. 
Sesebuah studio animasi juga memegang hak kreatif serta cenderamata yang dihasilkan atau dipegang oleh studio animasi seperti hak cipta. Pada zaman awal, sesetengah studio animasi juga memegang paten terhadap kaedah animasi yang digunakan untuk meningkatkan keupayaan penghasilan.
Sesetengah studio animasi adalah mahir dalam jenis-jenis animasi tertentu seperti animasi tradisional (dua dimensi), grafik komputer tiga dimensi dan animasi tanah liat.
Daerah Kanowit

Kerajaan

Majlis Daerah Kanowit ialah kerajaan tempatan yang bertanggungjawab terhadap seluruh kawasan Daerah Kanowit. Ia beribu pejabat di Pekan Kanowit.
Daerah Kanowit diwakili dalam Dewan Rakyat Malaysia oleh sebuah kerusi iaitu Kanowit dengan kod P210, sementara dalam Dewan Undangan Negeri Sarawak ia diwakili oleh dua kerusi iaitu Ngemah (N49) dan Machan (N50).

Penduduk

Mengikut statistik pada tahun 2016, Daerah Kanowit mempunyai jumlah penduduk seramai 31,400 orang. Daripada jumlah tersebut, 16,000 orang adalah terdiri dari lelaki dan 15,400 adalah perempuan. Penduduk dalam Daerah Kanowit terdiri dari beberapa bangsa dan kaum etnik: Iban merupakan penduduk majoriti dengan keramaian 26,500 orang, diikuti dengan Cina dengan jumlah 3,200 orang, Melayu 1,000 orang, Melanau 500 orang dan Bidayuh 100 orang. Terdapat juga kaum bumiputera yang lain dengan jumlah keseluruhan 100 orang.
CigMa

CigMa atau 'Common Interest Group Malaysia' sebuah pertubuhan bukan kerajaan (NGO) di Sabah yang memperjuangkan nasib dan hak-hak peribumi Sabah.Presiden CigMa ialah Dr Jeffrey Kitingan. Timbalan Presiden CigMa ialah Daniel John Jambun yang juga penulis buku ‘Lest We Forget’.
Sukamaju, Pagerageung

Poskod

Poskod yang digunakan di Sukamaju adalah 46158. Terdapat buah desa di dalam daerah kecamatan Pagerageung.
Peter C. Doherty

Peter Charles Doherty, AC FRS FMedSci                  (lahir 15 Oktober 1940) ialah ahli bedah veterinar dan penyelidik Australia dalam bidang perubatan.
Islam di Ireland

Sejarah

Persatuan Islam pertama di Ireland ditubuhkan pada 1959. Persatuan ini ditubuhkan oleh pelajar-pelajar Muslim yang belajar di Ireland dan ia digelar Dublin Islamic Society (kemudiannya digelar Islamic Foundation of Ireland). Pada ketika itu, tidak ada masjid di Dublin. Para pelajar terpaksa menggunakan rumah-rumah mereka dan kemudiannya, menyewa dewan-dewan untuk sembahyang Jumaat dan sembahyang sunat AidilFitri. Pada tahun 1969, pelajar-pelajar tersebut mula menghubungi saudara mara mereka dan beberapa persatuan-persatuan Islam dan negara-negara Muslim dengan tujuan mengutip derma untuk membina sebuah masjid di Dublin. Pada tahun 1976, masjid pertama dan pusat Islam di Ireland dibuka di sebuah bangunan empat tingkat beralamat 7 Harrington Street, Dublin 8. Antara mereka yang memberi sumbangan kepada projek masjid dan pusat Islam tersebut adalah Raja Arab Saudi iaitu arwah Raja Faisal. Pada tahun 1981, Kementrian Wakaf dan Hal Ehwal Islam Kuwait menaja imam sepenuh masa untuk masjid tersebut.
Beberapa tahun selepas penubuhan masjid dan pusat Islam yang pertama di Dublin, masjid tersebut menjadi terlalu kecil untuk menampung bilangan jemaah yang semakin bertambah. Umat Islam yang menjaga persatuan tersebut memulakan kempen kedua untuk mengutip sumbangan bagi membina masjid yang lebih besar. Pada tahun 1983, bangunan Dublin Mosque dan Islamic Center yang wujud pada masa sekarang dibeli, diubahsuai dan pusat persatuan telah dipindah dari Harrington Street ke 163 South Circular Road, Dublin 8.
Situasi yang serupa sedang berlaku di Cork, di mana banyak dewan sembahyang terletak di kawasan-kawasan perumahan. Buat masa sekarang, umat Islam Cork sedang menggunakan sebuah kawasan perindustrian, sementara menunggu dana untuk membina sebuah masjid baru.
Pada tahun 1992, Moosajee Bhamjee menjadi Muslim Teachta Dála, iaitu sebuah bukti kepada integrasi komuniti Islam, yang pertama (dan satu-satunya hingga sekarang).

Demografi dan latar belakang etnik

Menurut banci Ireland 2002, terdapat 19,147 umat Islam (11,726 lelaki dan 7,421 wanita) yang menetap di Republik Ireland. Menurut banci Northern Ireland 2001, terdapat 1,943 umat Islam (1,164 lelaki dan 779 wanita) menetap di utara Republik Ireland.
Masyarakat Islam di Ireland kebanyakannya bercampur aduk dan bilangan mereka tidak ditentukan oleh sejarah negara tersebut seperti UK dan Perancis, di mana majoriti umat Islamnya adalah pendatang atau keturunan pendatang daripada bekas-bekas tanah jajahan mereka, atau Jerman dan Austria, di mana majoriti umat Islamnya adalah pendatang dari Turki dan keturunan mereka yang tertarik kepada negara-negara tersebut di bawah perjanjian-perjanjian buruh yang ditandatangani selepas Perang Dunia Kedua.
Tidak ada bangsa yang dominan dalam masyarakat Islam di Ireland. Negara-negara yang mereka berasal adalah dari Asia Selatan, Asia Timur, China, Ocenia, dan Indonesia. Terdapat juga umat Islam dari negara-negara Arab dan bilangan mereka yang sedang meningkat adalah dari Afrika Sub-Sahara, dan terdapat juga mualaf-mualaf daripada aliran Katolik.
Stesen keretapi Tapah Road

Sejarah

Stesen kereta api ini adalah antara yang tertua di Malaysia. Ia dibuka pada 18 Mei 1893, menghubungkan Tapah Road dengn Teluk Intan dan dirasmikan oleh Gabenor Negeri Selat Sir Cecil Clementi Smith. Turut hadir di majlis perasmian itu ialah Frank Swettenham, Residen Perak.
Pada peringkat awal kontrak pembinaan landasan Tapah Road - Teluk Intan telah dibatalkan perancangan kerana halangan-halangan bentuk muka bumi di antara kedua-dua tempat berkenaan. Bagaimanapun dua orang jurutera Perak State Railway iaitu Spence Moss (Jurutera Penasihat Keretapi) dan Jurutera Tempatan Keretapi T. Scott Gardner telah mengambil inisiatif untuk meneruskan pembinaannya hinggalah siap.
Pada bulan Mac 2007, sebuah stesen kereta api yang baru telah dibina di Stesen Kereta Api Tapah Road menggantikan stesen terdahulu. Walau bagaimanapun, bangunan stesen kereta api lama ini masih ada dan kini dijadikan pejabat pentadbiran kereta api seperti Pejabat Polis Bantuan, Hartanah, Semboyan dan Komunikasi Pengurusan Jalan. Sebelum ini terdapat sebuah jambatan kereta api lama menjadi tinggalan sejarah di Stesen Kereta Api Tapah Road. Jambatan ini pernah rosak teruk akibat dibom oleh tentera Jepun yang menyerang Tanah Melayu pada tahun 1941. Kini, serpihan jambatan itu sudah tidak ada lagi di stesen kereta api berkenaan kerana telah dipindahkan ke Taiping untuk dipamerkan.
Halimahton Abdul Majid

Datin Hajjah Halimahton Abdul Majid adalah ahli parlimen UMNO/Perikatan tahun 1955. Dalam Pilihan raya 1955 pada 27 Julai 1955, beliau dipilih menjadi calon oleh Tunku Abdul Rahman dan menang. Ketika itu Perikatan menang 51 daripada 52 kerusi yang dipertandingkan.

Keluarga

Abang iparnya ialah Tan Sri Ghazali Shafie, Menteri Keselamatan Dalam Negeri Malaysia. Anaknya ialah Dato' Abdul Rahaman Abdul Hamid (?).
Suaminya Mohamad Baba dilantik Pesuruhjaya Tinggi Malaysia / Duta ke Pakistan pada 27 September 1962. Sebelum menjadi duta, Mohamad Baba pernah menjadi pengerusi Keretapi Tanah Melayu. 
Pada 1963, sebagai isteri duta, beliau mengingatkan isteri-isteri duta supaya menyimpan rahsia kerajaan dan menjaga wibawa kehidupan diplomat. Beliau tinggal di Karachi selama 11 bulan.

Politik UMNO

Beliau pernah menjadi Ketua Kaum Ibu UMNO/ Wanita UMNO Negeri Sembilan pada 1949 dan terpilih sebagai ahli Majlis Perundangan Persekutuan pada 1955. Di Rembau, beliau berucap membantah Malayan Union. Di Batu Pahat, Cikgu Zahara Abdullah berucap menentang Malayan Union. Datin Puteh Mariah mengetuai Bahagian Wanita Perikatan Melayu Perak dan bergabung tenaga dengan kaum lelaki menyokong kongres Melayu pada tahun 1946.Di Selangor, Persatuan Kaum Ibu Selangor ditubuhkan untuk menentang Malayan Union.
Halimahton bertanding di parlimen Hulu Selangor. Sebelum pilihan raya, UMNO Selangor hendak memboikot parti Perikatan kerana tidak memilih pengerusi mereka Khadijah Sidek. Khadijah Sidek ditahan di bawah Akta Keselamatan Dalam Negeri (ISA) di Johor, melahirkan anak pertama dalam penjara dan dibebaskan dengan jaminan polis. Berlaku 'pertempuran hebat' antara Tunku dengan Khadijah Sidek.

Halimahton adalah wanita tunggal yang bertanding dalam pilihan raya 1955 dan wanita pertama yang berjaya menjadi wakil rakyat.
Dalam pilihan raya 1955, tokoh dari Selangor yang bertanding ialah Tuan Abdullah bin Haji Hassan Port Swettenham; Abdul Aziz Abdul Majid ; Omar Ong Yoke Lin (Kuala Lumpur Timur) ;Cheah Ewe Keat (Kuala Lumpur Timur) ; Raja Rastam Shahrome bin Raja Said Tauphy (Kuala Selangor) ; Abu Bakar Baginda (Langat) ; Abdul Aziz Ishak (Selangor Barat) dan Lee Eng The (Selangor Tengah)

Tabung khairat kematian

Tabung Khairat Datin Paduka Hajjah Halimahton Abd Majid telah ditubuhkan oleh Amanah Raya Berhad. Majlis penyampaian kewangan kepada keluarga miskin dan anak yatim telah diadakan pada 12 Disember 2003 di Hotel Renaissance, Jalan Ampang, Kuala Lumpur.Turut hadir ialah Dato' Abdul Rahaman Abdul Hamid selaku wakil keluarga.
Ex Machina (filem)

Plot

Caleb Smith (Domhnall Gleeson) memenangi sebuah pertandingan yang membolehkannya menghabiskan masa selama seminggu di rumah peribadi CE0 syarikatnya, Nathan Bateman (Oscar Isaac). Apabila tiba di sana, Caleb mempelajari bahawa dia telah dipilih untuk menjadi komponen manusia dalam sebuah ujian Turing untuk menentukan keupayaan dan kesedaran sebuah robot yang mempunyai wajah seperti manusia, Ava (Alicia Vikander).

Penggambaran

Penggambaran mengambil tempat selama empat minggu pada tahun 2013 di Studio Pinewood dan dua minggu di Hotel Juvet Landscape, Valldalen, Norway. Ia difilemkan dalam digital pada resolusi 4K. Babak pembukaan di pejabat dirakam di Ibu Pejabat Bloomberg, Dataran Finsbury, London.

Tayangan

Ex Machina ditayangkan di United Kingdom pada 21 Januari 2015 melalui Universal Pictures. Ia membuat kutipan sebanyak $38.2 juta di seluruh dunia.

Penerimaan kritis

Ex Machina menerima pujian meluas untuk penulisan, lakonan, arahan, atmosfera, kesan istimewa dan skornya. Di laman web Rotten Tomatoes, filem ini mendapat rating 92% berdasarkan 221 ulasan dengan purata rating 8/10. Di Metacritic, filem ini mendapat skor 78 daripada 100, berdasarkan 42 pengkritik, menunjukkan "ulasan amnya menggalakkan".

Anugerah

Ex Machina menerima banyak pencalonan dan memenangi beberapa anugerah. Di Anugerah BAFTA, filem ini menerima lima pencalonan termasuk Pelakon Wanita Terbaik dalam Peranan Sokongan untuk Alicia Vikander. Di Anugerah Akademi ke-88, filem ini menerima dua pencalonan untuk kategori Lakon Layar Asal Terbaik dan memenangi kategori Kesan Visual Terbaik.
Assé-le-Boisne

Assé-le-Boisne merupakan sebuah komun di jabatan Pays-de-la-Loire di barat-laut Perancis.
Betungan, Kedurang Ilir

Poskod

Poskod yang digunakan di Betungan adalah 38553. Terdapat 12 buah desa di dalam daerah kecamatan Kedurang Ilir.
Iurreta

Iurreta merupakan sebuah kawasan perbandaran di Sepanyol di Biscay, di komuniti autonomi Basque.
Masjid Al-Iman, Kampung Desa Putra

Latar belakang

Masjid Al-Iman terletak di kedudukan Latitud 2 darjah, 54 minit, 45 saat Utara dan Longitud 101 darjah, 43 minit, 34 saat Timur. Arah kiblatnya adalah pada 292 darjah, 38minit, 16 saat.
Suku

Malaysia

Dalam amalan Adat Perpatih di Negeri Sembilan, setiap orang ada suku masing-masing. Suku ini dinamakan menurut nama asal kampung nenek moyang masing-masing di tanah Minangkabau. Kesemuanya ada 12 suku iaitu: (1) Tanah Datar, (2) Batu Hampar, (3) Seri Lemak,(4)Anak Melaka,(5)Mungkal,(6)Payakumbuh,(7)Seri Melenggang,(8)Tigo Batu,(9)Tigo Nenek,(10)Anak Aceh,(11)Batu Belang, (12)Biduanda
Suku Biduanda terbahagi kepada 2 bahagian iaitu "Biduanda Di Air" iaitu yang datang dari Sumatera dan "Biduanda Di Darat" iaitu golongan penduduk asal iaitu golongan orang asli yang sedia ada di Negeri Sembilan ketika itu iaitu Semang, Sakai dan Jakun. Suku Biduanda Di Air adalah suku yang layak menjawat jawatan Undang atau Penghulu dalam luak-luak Adat Perpatih. Suku Anak Acheh pula bukan berasal daripada nama kampung di Minangkabau tetapi dipercayai diberi nama menghormati seorang pemimpin agama yang berasal dari Acheh.
Lancelot

Lancelot du Lac [laen-se-lot du lak] ialah seorang watak utama dalam lagenda Meja Bulat - sidang para kesateria pimpinan Raja Arthur. Dia merupakan sahabat rapat Raja arthur yang mahir berlawan pedang dan tombak.
Kemunculan watak ini sebagai suatu watak utama bermula dalam Lancelot, the Knight of the Cart karya Chrétien de Troyes pada abad ke-12. Kisahnya dikembangkan kemudian dalam prosa Lancelot yang mewujudkan suatu kisah lanjutan mengenai pengembaraannya dan Galahad mencari Cangkir Suci.
Mendung, Cibaliung

Poskod

Poskod yang digunakan di Mendung adalah 42285. Terdapat 9 buah desa di dalam daerah kecamatan Cibaliung.
Hospital Serian

Hospital Serian merupakan sebuah hospital kerajaan yang terletak di Sarawak, Malaysia.

Alamat

Hospital Serian

94700 Serian

Sarawak
Malaysia
3rd Station

3rd Station (3rd ステーション) merupakan album studio ketiga dari artis J-pop, Goto Maki. Album studio ini dipasarkan pada 23 Februari 2005 dibawah label PILOCCO TOWN dengan no. katalog PKCP-5049.
Paku Alam VII

BRMH Surarjo (9 Disember 1882 - 16 Februari 1937) adalah putera Paku Alam VI daripada Dinasti Kartasura di Pakualaman. Dilahirkan di Yogyakarta, ayahandanya mangkat semasa beliau masih belajar di HBS Semarang. Sementara masih belajar, pihak Hindia Belanda telah melantik baginda melalui sebuah Dewan Perwalian (Raad van Beheer) sebagai pemerintah wakil tempatan Pakualaman. Baginda secara rasmi ditabalkan pada 16 Oktober 1906 oleh pihak Hindia Belanda sebagai penguasa takhta Pakualaman dengan gelaran "Kanjeng Gusti Pangeran Adipati Ario Prabu Suryodilogo". Namun upacara rasmi ketakhtaan dijalankan pada 17 Disember 1906.

Pemerintahan

Selepas menaiki takhta, baginda bersama Prabu Suryodilogo yang juga bekerjasama dengan pihak Hindia Belanda melaksanakan beberapa pembaharuan dalam bidang sosial dan pertanian. Baginda kemudian mewujudkan sebuah akhbar negara untuk daerah Pakualaman. Sikap yang konservatif dari kalangan rakyatnya secara beransur-ansur digantikan dengan fikiran yang moden dan pandangan yang luas. Pada 10 Oktober 1921, baginda menggunakan gelaran "Kanjeng Gusti Pangeran Adipati Ario Paku Alam VII" dan dianugerahkan pangkat Kolonel Titular oleh pihak Hindia Belanda. Pembaharuan diteruskan terutamanya dalam hal pembangunan sosio ekonomi dan kemajuan luar bandar. Status kewarganegaraan penduduk diperketatkan dengan membezakan antara warganegara (kawulo kerajaan/kadipaten) dan bukan warganegara (kawulo gubermen).
Di samping menjalankan pemerintahan, perhatian Paku Alam VII juga ditujukan kepada
Baginda juga meningkatkan pengaruh kesenian dan kebudayaan Pakualaman. Persembahan wayang pentas berkembang dengan baik. Semasa menyambut tetamu-tetamu dari luar negeri, baginda seringnya menjamu mereka dengan wayang pentas serta tarian beksan sebuah tarian tradisi tempatan. Dalam bidang pendidikan pula, baginda berjaya mewujudkan lebih banyak sekolah-sekolah terutama di daerah Adikarto (bahagian selatan Kabupaten, sekarang dikenali Kulon Progo) serta menubuhkan satu tajaan biasisiwa bagi mahasiswa dan mahasiswi di peringkat yang lebih tinggi.

Keluarga

Pada 5 Januari 1909, Paku Alam VII mengahwini Retno Puwoso, puteri kepada Pakubuwono X, pemerintah dari Surakarta dan dikurniakan dengan tujuh orang putera-puteri.

Mangkat

Baginda mangkat ketika mengunjungi Belanda untuk menghadiri upacara perkahwinan Puteri Juliana, Puteri Mahkota Belanda, dan Putera Bernhard dari Lippe-Biesterfeld. Jenazahnya dihantar pulang ke Indonesia pada 16 Februari 1937 dan dimakamkan di Girigondo Adikarto dua hari selepas itu.
The Divergent Series: Insurgent

Tayangan

The Divergent Series: Insurgent ditayangkan pada Mac 20, 2015 di Amerika Syarikat dalam format 2D, Digital 3D, RealD 3D dan IMAX 3D. Ia merupakan filem pertama dalam siri ini untuk ditayangkan dalam 3D dan filem kedua dalam siri untuk ditayangkan dalam IMAX selepas first film.

Box office

Insurgent mengutip $130.2 juta di Amerika Utara dan $166.8 juta di wilayah-wilayah lain dengan jumlah terkumpul sebanyak $297 juta berbanding bajet sebanyak $110 juta.

Respons kritikal

The Divergent Series: Insurgent menerima ulasan bercampur daripada pengkritik. Di laman web Rotten Tomatoes, filem ini mempunyai rating sebanyak 30%, berdasarkan 161 ulasan dengan purata rating 5.1/10. Di Metacritic, filem ini mendapat skor 42 daripada 100, berdasarkan 40 pengkritik. Di CinemaScore, penonton memberikan filem ini gred "A-" atas skala A+ ke F.

Sekuel

Pada April 11, 2014, Summit Entertainment mengumumkan bahawa dua bahagian filem berdasarkan buku terakhir trilogi Divergent, Allegiant akan dibuat. Bahagian pertama, The Divergent Series: Allegiant akan ditayangkan pada Mac 18, 2016 manakala bahagian kedua, The Divergent Series: Ascendant pada Mac 24, 2017. Shailene Woodley, Theo James, and Naomi Watts will reprise their roles. Pada September 10, 2015, ia telah diumumkan bahawa kedua-dua filem akan dinamakan semula dengan Part 1 dinamakan semula sebagai The Divergent Series: Allegiant dan Part 2 sebagai The Divergent Series: Ascendant.
Sokołów Małopolski

Sokołów Małopolski merupakan sebuah bandar yang terletak di wilayah Podkarpacie, Poland.